# data[].attributes.headline
A què ens referim quan parlem del "dissenyador tecnopedagògic" ?

# data[].attributes.subject
A què ens referim quan parlem del "dissenyador tecnopedagògic" ?

# data[].attributes.body
Professional que es manté en permanent renovació i al dia de les noves metodologies i recursos per tal d’atendre millor a les necessitats educatives del context on intervé. Participa de l’anàlisi a la realitat educativa per determinar aquestes necessitats i les possibles dificultats. Dissenya recursos didàctics i una avaluació acurada, així com també fa una selecció de les eines TIC més encertades. Si més no, la producció de recursos i la gestió de tot el procés d’aprenentatge també són competències inherents a la figura del dissenyador tecnopedagògic.

# data[].attributes.body
En el marc de l’educació a l’escola pública són diverses les possibilitats que ens ofereix la figura del dissenyador tecnopedagògic. D’una banda, potenciaria enormement els processos d’aprenentatge de les criatures cooperant i treballant conjuntament amb els i les mestres. Així, podria enriquir aquests procés educatiu tot facilitant les eines virtuals més encertades que haurien estat triades a consciència; per la seua idoneïtat al context, per la seua versatilitat, etc.

D’altra banda, és un perfil professional que podria dinamitzar processos d’investigació-acció. D’aquesta manera s’estimularia el canvi constant, la reflexió crítica sobre la pròpia praxi i la recerca de solucions adients per a respondre a les necessitats detectades. Seria, per tant, un acompanyant durant tot el camí de creixement que recorre l’escola i tots els seus implicats.

És, sens dubte, un aprenent permanent. I, en aquest imperatiu formatiu, recau una de les claus per al valor afegit al món educatiu. En una societat de vertiginosos canvis, el dissenyador pedagògic es nodriria de les noves tendències i les analitzaria críticament per poder desenvolupar el seu rol de manera efectiva. I, en aquest viatge, aniria omplint la maleta d’experiències, ferramentes, concepcions educatives i tecnològiques, entorns virtuals, fonts d’informació, metodologies emergents i un llarg etcètera. És, en definitiva, el pont entre la tecnologia i la pedagogia que tant necessari és avui en dia a les escoles de tot arreu.

# data[].attributes.body
1.      Utilitza les TIC com a suport cabdal a l’educació.

2.      Capaç d’aplicar les millors ferramentes TIC en diferents capes i fases.

3.      Esdevé un agent de canvi social positiu.

4.      És reflexiu per tal de comprendre la situació problemàtica i generar solucions.

5.      Combina les habilitats comunicatives i les tecnològiques

6.      La pedagogia guia i orienta el seu quefer tecnològic.

7.      És plural, creatiu i flexible.

8.      Té un marcat caràcter humà i amb consciència cívica.

9.      Dinamitzador dels entorns virtuals en els que la interacció és clau per aprendre.

10.   Col·laboratiu.